Ir-Regolament tal-Kunsill (KE) Nru 2314/2000
tas-17 ta' Ottubru 2000
li jemenda r-Regolament (KE) Nru 763/2000 li jestendi d-dazju ta' kontra d-dumping definittiv, impost mir-Regolament (KE) Nru. 584/96 fuq l-importazzjonijiet ta' ċerti aċċessorji ta' tubi u pajipijiet, tal-ħadid u ta' l-azzar, illi jkunu ġejjin mir-Repubblika Popolari Ciniża għall-importazzjonijiet ta' ċerti aċċessorji tat-tubi u tal-pajpijiet, tal-ħadid u ta' l-azzar, illi jkunu ġejjin mit-Tajlandja, kemm jekk ikunu dikjarati bħala ġejjin mit-Tajlandja jew le, u sabiex tintemm l-investigazzjoni fir-rigward ta' l-importazzjonijiet minn tliet esportaturi Tajlandiżi.
IL-KUNSILL TA' L-UNJONI EWROPEA,
Wara li kunsidra t-Trattat li jistabbilixxi l-Komunitajiet Ewropej,
Wara li kunsidra r-Regolament tal-Kummissjoni (KE) Nru 384/96 tat-22 ta' Diċembru 1995 dwar il-ħarsien kontra importazzjonijiet illi jintefgħu fis-suq minn pajjiżi terzi li m‘humiex Membri tal-Komunità Ewropea [1]:
Wara li kkunsidra l-proposta mogħtija mill-Kummissjoni wara li konsultat il-Kumitat Konsultattiv,
billi:
(1) Ir-Regolament (KE) Nru 763/2000 [2] jestendi d-dazju definittiv ta' kontra d-dumping ta' 58.6 % impost mir-Regolament (KE) Nru 584/96 [3] għall-importazzjonijiet ta' l-istess prodott illi jkun ġie konsenjat mit-Tajlandja, kemm jekk il-prodotti jkunu dikjarati bħala ġejjin mit-Tajlandja jew le, bl-eċċezzjoni tal-prodotti fabbrikati u esportati mit-tliet esportaturi koperaturi Tajlandiżi konċernati.
(2) Hija prattika konsistenti ta' l-istituzzonijiet tal-Komunità li jindividwalizzaw miżuri ta' kontra d-dumping fir-rigward ta' prodotti fabbrikati minn stabbilimenti individwali.
(3) L-Artikolu 1 tar-Regolament (KE) Nru 763/2000 jillimita l-eżenzjonijiet mill-estensjoni tad-dazji għall-prodotti fabbrikati u mibjugħin direttament lill-Komunità minn tliet esportaturi koperaturi Tajlandizi konċernati.
(4) Fuq il-bażi ta' l-iskoperti mill-investigazzjoni relevanti, jidher xieraq illi l-applikabbilità ta' l-eżenzjonijiet għandha tikkomprendi l-bejgħ ta' l-esportazzjonijiet tal-prodotti fabbrikati mill-esportaturi konċernati, kemm direttament jew permezz ta' negozjant terz.
(5) L-imsemmi l-Artikolu 1 għandu għalhekk jiġi emendat sabiex jagħmel l-eżenzjonijiet applikabbli għall-prodotti fabbrikati mit-tliet produtturi Tajlandiżi koperaturi, irrispettivament mill-identità ta' l-operatur responsabbli għall-esportazzjoni tal-prodotti lejn il-Komunità.
ADOTTA DAN IR-REGOLAMENT:
Artikolu 1
L-Artikolu 1(1) u (2) tar-Regolament (KE) Nru 763/2000 għandu jinbidel b'dan li ġej:
"1. Id-dazju definittiv ta' kontra d-dumping impost mir-Regolament (KE) Nru 584/96 dwar l-importazzjonijiet ta' ċerti aċċessorji tat-tubi u tal-pajipijiet tal-ħadid u ta' l-azzar li jaqgħu fil-kodiċi CN ex73079311 (kodiċi TARIC 7307931190), ex73079319 (kodiċi TARIC 7307931990), ex73079930 (kodiċi TARIC 7307993091) u ex73079990 (kodiċi TARIC 7307999091) li joriġina mir-Repubblika Popolari taċ-Cina, huwa hawnhekk estiż għall-importazzjonijiet ta' l-istess aċċessorji li ġejjin mit-Tajlandja (kemm jekk dawn l-aċċessorji huma dikjarati bħala ġejjin mit-Tajlandja jew le) (il-kodiċi addizzjonali TARIC A 999), bl-eċċezzjoni ta' dawk prodotti minn Chup Hsin Enterprise Co. Ltd, Kaohsiung (Taiwan) (il-kodiċi addizzjonali TARIC A 098), Rigid Industries Co. Ltd, Kaohsiung (Taiwan) (il-kodiċi addizzjonali TARIC A 099) u Niang Hong Pipe Fittings Co. Ltd, Kaohsiung (Taiwan) (il-kodiċi addizzjonali TARIC A 100).
2. Id-dazju estiż permezz tal-paragrafu 1 għandu jingabar fuq l-importazzjonijiet reġistrati skond l-Artikolu 2 tar-Regolament (KE) Nru. 1683/1999 u l-Artikolu 13(3) u 14(5) tar-Regolament (KE) Nru. 384/96, bl-eċċezzjoni ta' dawk il-prodotti fabbrikati mill-kumpanniji msemmijin fil-paragrafu 1."
Artikolu 2
Dan ir-Regolament għandu jidħol fis-seħħ fil-jum ta' wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu jibda japplika b' effett mill-15 April 2000.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fil-Lussemburgu, fis-17 Ottubru 2000.